b"\n_START_ARTICLE_\nHenry & June\n_START_SECTION_\nHandling\n_START_PARAGRAPH_\nFilmen starter i omr\xc3\xa5det omkring og i Paris i 1931. Ana\xc3\xafs Nin (Maria de Medeiros) er ung og naiv p\xc3\xa5 livet, specielt seksualitet. Hun er gift med forretningsmanden Hugh Parker Guiler (Richard E. Grant), men hun keder sig i det milj\xc3\xb8 han f\xc3\xa6rdes i. Snart introduceres hun til den amerikanske forfatter Henry Miller (Fred Ward), hvis livsfilosofi og tilv\xc3\xa6relse er provokerende og tiltr\xc3\xa6kkende for Ana\xc3\xafs Nin. Hun bliver en anden protektor for den fattige kunstner, der i pauserne mellem de hyppige bordelbes\xc3\xb8g, skriver intenst p\xc3\xa5 sin erotiske roman Krebsens vendekreds. Hun l\xc3\xa6rer snart om Millers kone June (Uma Thurman), hjemme i New York og om hans bes\xc3\xa6ttelse af hende. Junes pludselige bes\xc3\xb8g hos dem i Paris bes\xc3\xa6tter Ana\xc3\xafs Nin p\xc3\xa5 samme m\xc3\xa5de som June bes\xc3\xa6tter Henry Miller. June og Ana\xc3\xafs udvikler et n\xc3\xa6rt venskab og hun f\xc3\xa5r Junes version af hendes og Henrys forhold, hvilket Ana\xc3\xafs snart begynder at skrive en bog om. Hun forelsker sig i June og er blevet mere udfaren da June tager tilbage til USA. Ana\xc3\xafs indleder nu et forhold til Henry, mens hun distancerer sig fra sin mand. Hendes egner skriverier udvikler sig ogs\xc3\xa5 i denne forbindelse og Henry n\xc3\xa6rmer sig afslutningen p\xc3\xa5 sin roman, som han frygter ingen vil udgive pga. dens erotiske og realistiske karakter.\n_START_SECTION_\nProduktion\n_START_PARAGRAPH_\nFilmen blev optaget i l\xc3\xb8bet femten uger i efter\xc3\xa5ret 1989. Oprindeligt var det meningen, at Alec Baldwin skulle spille rollen som Henry Miller, men han trak sig fra filmen to uger f\xc3\xb8r optagelserne skulle begynde. I stedet blev Fred Ward castet i rollen. Ward anvendte bl\xc3\xa5 kontaktlinser for at ligne Henry Miller bedre. Ward havde tidligere arbejdet med Philip Kaufman i dennes film M\xc3\xa6nd af den rette st\xc3\xb8bning. Det var specielt Maria de Medeiros' store lighed med Ana\xc3\xafs Nin der skaffede hende rollen._NEWLINE_Flere \xc3\xa6ndringer blev foretaget i forhold til originalmaterialet, bl.a. blev Ana\xc3\xafs Nins cubanske ophav \xc3\xa6ndret til portugisisk pga. skuespiller Maria de Medeiros', som er portugiser.\n_START_SECTION_\nModtagelse\n_START_PARAGRAPH_\nFilmen fik en blandet modtagelse, dog var den mere positiv en negativ. Specielt filmens fotografering blev rost. New York Times skrev om filmens bes\xc3\xa6ttende omdrejningspunkt i Uma Thurmans rolle som June; \xe2\x80\x9cThurman, as the Brooklyn-accented June, takes a larger-than-life character and makes her even bigger, though the performance is often as curious as it is commanding\xe2\x80\x9d. P\xc3\xa5 Rotten Tomatoes holder Henry & June en friskhed p\xc3\xa5 62%._NEWLINE_Henry & June havde premiere 5. oktober 1990 i 76 biografer og indtjente i den f\xc3\xb8rste weekend 1.032.942 mio. dollars. P\xc3\xa5 det amerikanske marked indtjente filmen 11.567.449 mio. dollars og p\xc3\xa5 det udenlandske marked 11.905.000 mio. dollars, i alt 23.472.449 mio. dollars p\xc3\xa5 verdensplan.\n_START_SECTION_\nRating\n_START_PARAGRAPH_\nHenry & June var den f\xc3\xb8rste film der blev stemplet med en s\xc3\xa5kaldt NC-17 rating, den v\xc3\xa6rste en film kan f\xc3\xa5 af The Motion Picture Association of America (MPAA). Filmens erotiske scener og et specifikt postkort i filmens begyndelse, var grunden til filmens h\xc3\xa5rde rating. I Sydafrika var det s\xc3\xa5 slemt at filmen ganske enkelt blev forbudt, mens den i New Zealand fik en s\xc3\xa5kaldt R18 rating."